ddrg/super_eurlex huggingface dataset:
(1) Z beljakovinami bogata frakcija, nastala pri ločevanju grahove moke na frakcijo, bogato z beljakovinami, in frakcijo, bogato s škrobom, v obliki finega bež prahu ali v obliki peletov, v majhnih vrečah (15 do 20 kg) ali velikih vrečah (500 do 1 000 kg). Proizvod ima naslednje analitske lastnosti (vsebnost suhe snovi): — 7,4 % škroba — 54 % beljakovin Proizvod se proizvaja iz posušenega graha (Pisum sativum), ki se opere, olušči in zmelje, da se pridobi grahova moka. Moka se nato v centrifugalnem separatorju loči na frakcijo, bogato z beljakovinami, in frakcijo, bogato s škrobom. Po tem postopku se frakcija, bogata z beljakovinami, bodisi pusti v obliki prahu bodisi se aglomerira v pelete. Proizvod je prepoznaven in se uporablja izključno kot krma za živali.

2309 90 31
(14)

Vendar je treba za zagotovitev ustrezne oskrbe in preprečitev resnih motenj na nekaterih trgih Unije za nekatere proizvode s poreklom iz Rusije, ki se uvrščajo pod oznake TARIC 2712903910, 2926100010, 3204170030 oziroma 7604291030, ohraniti kvote z zaporednimi številkami 09.2600, 09.2742, 09.2698 in 09.2835. Zadevni proizvodi so v letih 2019 do 2021 predstavljali več kot 50 % skupne vrednosti uvoza v Unijo, pri čemer ni bilo alternativnih dobaviteljev iz drugih tretjih držav ali pa so bili omejeni. Vrednost tega uvoza bi pomenila, da so gospodarski subjekti industrije Unije v veliki meri odvisni od tega uvoza in da bi jim odprava kvot povzročila nesorazmerne težave.
(9)

Komisija je poročilo o obnovitvi in osnutek uredbe o aktivni snovi Purpureocillium lilacinum, sev 251, 26. januarja 2021 in 5. julija 2021 predložila Stalnemu odboru za rastline, živali, hrano in krmo.
(3)

Člen 13(1) Uredbe (EU) 2017/852 z odstopanjem od člena 5(3), točka (a), Direktive Sveta 1999/31/ES (3) dovoljuje, da se odpadki z živim srebrom v tekoči obliki do pretvorbe in strjevanja začasno skladiščijo na namenskih in opremljenih odlagališčih do 31. decembra 2022 v skladu z zahtevami glede varstva okolja in zdravja ljudi iz Direktive 1999/31/ES.
IZVEDBENA UREDBA KOMISIJE (EU) 2022/2405

z dne 7. decembra 2022

o popravku Izvedbene uredbe (EU) 2021/1044 glede obdobja veljavnosti dovoljenja Unije za posamezen biocidni proizvod „Pesguard® Gel“

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) in zlasti člena 44(5), prvi pododstavek, Uredbe,

ob upoštevanju naslednjega:

(1) Z Izvedbeno uredbo Komisije (EU) 2021/1044 (2) je bilo izdano dovoljenje Unije za posamezen biocidni proizvod „Pesguard® Gel“, ki vsebuje klotianidin kot aktivno snov, ki je možna snov za zamenjavo, opredeljena v skladu s členom 10(5) Uredbe (EU) št. 528/2012 v Izvedbeni uredbi Komisije (EU) 2015/985 (3).

(2) Dovoljenje za biocidni proizvod, ki vsebuje aktivno snov kot možno snov za zamenjavo, se v skladu s členom 23(6) Uredbe (EU) št. 528/2012 izda za obdobje največ petih let.

(3) Komisija je z Izvedbeno uredbo Komisije (EU) 2021/1044 dovoljenje Unije za posamezen biocidni proizvod „Pesguard® Gel“ pomotoma izdala za obdobje desetih let.

(4) Izvedbeno uredbo (EU) 2021/1044 bi bilo zato treba ustrezno popraviti.

(5) Ukrepi iz te uredbe so v skladu z mnenjem Stalnega odbora za biocidne proizvode –

SPREJELA NASLEDNJO UREDBO:

Člen 1 Izvedbena uredba (EU) 2021/1044 se popravi: (1) v členu 1 se v drugem odstavku „30. junija 2031“ nadomesti s „30. junija 2026“; (2) v točki 1.2 Priloge se v tabeli v vrstici „Datum izteka veljavnosti dovoljenja“„30. junij 2031“ nadomesti s „30. junij 2026“.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 7. decembra 2022 Za Komisijo predsednica Ursula VON DER LEYEN

(1) UL L 167, 27.6.2012, str. 1.

(2) Izvedbena uredba Komisije (EU) 2021/1044 z dne 22. junija 2021 o izdaji dovoljenja Unije za posamezen biocidni proizvod „Pesguard® Gel“ (UL L 225, 25.6.2021, str. 54).

(3) Izvedbena uredba Komisije (EU) 2015/985 z dne 24. junija 2015 o odobritvi klotianidina kot obstoječe aktivne snovi za uporabo v biocidnih proizvodih 18. vrste proizvodov (UL L 159, 25.6.2015, str. 46).
IZVEDBENA UREDBA KOMISIJE (EU) 2022/2345

z dne 1. decembra 2022

o popravku švedske jezikovne različice Izvedbene uredbe (EU) 2017/373 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št. 482/2008, izvedbenih uredb (EU) št. 1034/2011, (EU) št. 1035/2011 in (EU) 2016/1377 ter spremembi Uredbe (EU) št. 677/2011

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 43(1), točki (a) in (f), Uredbe,

ob upoštevanju naslednjega:

(1) Švedska jezikovna različica Izvedbene uredbe Komisije (EU) 2017/373 (2) vsebuje napako v poddelu B, oddelek 4, točka ATS.TR.400, točka (b), Priloge IV v zvezi s službo za alarmiranje. Ta napaka spreminja pomen določbe.

(2) Švedsko jezikovno različico Izvedbene uredbe (EU) 2017/373 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem odbora, ustanovljenega s členom 127 Uredbe (EU) 2018/1139, ki je bilo podano 6. januarja 2020 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 1. decembra 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Izvedbena uredba Komisije (EU) 2017/373 z dne 1. marca 2017 o skupnih zahtevah za izvajalce storitev upravljanja zračnega prometa/izvajanja navigacijskih služb zračnega prometa in drugih funkcij omrežja za upravljanje zračnega prometa ter njihov nadzor, razveljavitvi Uredbe (ES) št. 482/2008, izvedbenih uredb (EU) št. 1034/2011, (EU) št. 1035/2011 in (EU) 2016/1377 ter spremembi Uredbe (EU) št. 677/2011 (UL L 62, 8.3.2017, str. 1).
(3)

Uredba (EU) 2020/1706 je bila 19. julija 2021 spremenjena z Uredbo Sveta 2021/1203 (2), s katero so bile med drugim dodane nove kvote, veljavne do 31. oktobra 2022, zaradi izteka dvostranskih protokolov z Republiko Islandijo in s Kraljevino Norveško o določitvi kvot za nekatere ribe in ribiške proizvode.
(1)

Estonska, italijanska, madžarska, nemška in švedska jezikovna različica Izvedbene uredbe Komisije (EU) št. 543/2011 (2) vsebujejo napake v delu B.1, oddelek VI.D, točka (b), Priloge I in v delu B.6, oddelek VI.D, točka (b) Priloge I, glede prodajnih označb, ki se uporabljajo za označevanje velikosti jabolk in hrušk. Te napake vplivajo na vsebino navedenih določb.
(8)

EAPA in MAMDPA kot predhodni sestavini amfetamina, metamfetamina in MDMA resno ogrožata družbo in javno zdravje v Uniji. Nimata znane zakonite proizvodnje, trgovine ali uporabe, razen za raziskovalne namene. Zato bi bila njihova vključitev v skupino 1 v Prilogi I k Uredbi (ES) št. 273/2004 in v skupino 1 v Prilogi k Uredbi (ES) št. 111/2005 ustrezen odziv v smeri preprečevanja njihove uporabe v nezakoniti proizvodnji prepovedanih drog in hkrati ne bi pomenila večjega dodatnega upravnega bremena za gospodarske subjekte in pristojne organe v Uniji.
Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in ustrezne organizacijske ukrepe, zlasti zaradi vsebnosti težkih kovin. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.

sesni in odstavljeni do 4 tednov po odstavitvi: 150 (skupaj).

pripravek iz kompleksa bakra (II) in aminokislin, pri čemer so baker in aminokisline, pridobljene iz sojinih beljakovin, kelirani s koordinatnimi kovalentimi vezmi, kot prah z najnižjo vsebnostjo bakra 10 %

3b406i

–

bakrov (II) kelat iz hidrata aminokislin

Sestava dodatka pripravek iz kompleksa bakra (II) in aminokislin, pri čemer so baker in aminokisline kelirani s koordinatnimi kovalentimi vezmi, kot prah z vsebnostjo bakra 10–11 % in najmanj 18 % prostih aminokislin.

vse živalske vrste

–

–

govedo pred začetkom prežvekovanja: 15 (skupaj); drugo govedo: 30 (skupaj). ovce: 15 (skupaj). koze: 35 (skupaj) pujski: sesni in odstavljeni do 4 tednov po odstavitvi: 150 (skupaj). od 5. tedna po odstavitvi do 8 tednov po odstavitvi: 100 (skupaj). raki: 50 (skupaj). druge živali: 25 (skupaj).

1. Dodatek se vključi v krmo v obliki premiksa. 2. Pri označevanju se navede naslednje besedilo: — za krmo za ovce, če vsebnost bakra v krmi presega 10 mg/kg: ‚Vsebnost bakra v tej krmi lahko povzroči zastrupitev nekaterih pasem ovc.‘; — za krmo za govedo po začetku prežvekovanja, če baker v krmi ne presega 20 mg/kg: ‚Vsebnost bakra v tej krmi lahko povzroči pomanjkanje bakra pri govedu, ki se pase na pašnikih z visoko vsebnostjo molibdena ali žvepla.‘ 3. Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in ustrezne organizacijske ukrepe, zlasti zaradi vsebnosti težkih kovin. Kadar tveganj s temi postopki in ukrepi ni mogoče zmanjšati na sprejemljivo raven, se dodatek in premiksi uporabljajo z ustrezno osebno zaščitno opremo, vključno z zaščito za kožo, oči in dihala. 4. Pri dodatkih, pridobljenih s hidrolizo živalskih beljakovin, se na oznaki dodatka in premiksov navede živalski izvor (aviarna vrsta).“
(3)

člen 8 se spremeni: (a) odstavek 1 se nadomesti z naslednjim: „1. Fizične in pravne osebe ter subjekti in organi ne glede na veljavna pravila glede poročanja, zaupnosti in poslovne skrivnosti: (a) pristojnemu organu države članice, kjer prebivajo ali imajo sedež, nemudoma predložijo vse informacije, ki bi olajšale zagotavljanje spoštovanja te uredbe, kot so informacije o računih in zneskih, zamrznjenih v skladu s členom 2, ali informacije o sredstvih in gospodarskih virih na ozemlju Unije, ki pripadajo, so v lasti, posesti ali pod nadzorom fizičnih ali pravnih oseb, subjektov ali organov s seznama v Prilogi I in ki jih fizične in pravne osebe, subjekti in organi, ki so k temu zavezani, še niso zamrznili, ter te informacije neposredno ali prek države članice posredujejo Komisiji, ter (b) sodelujejo s pristojnim organom pri vsakem preverjanju takih informacij.“; (b) dodata se naslednja odstavka: „4. Pristojni organi držav članic, vključno z izvršilnimi organi in upravljavci uradnih registrov, v katerih so registrirane fizične osebe, pravne osebe, subjekti in organi ter nepremičnine ali premičnine, obdelujejo in izmenjujejo informacije, vključno z osebnimi podatki, z drugimi pristojnimi organi držav članic in Komisijo. 5. Vsaka obdelava osebnih podatkov se izvaja v skladu s to uredbo ter uredbama (EU) 2016/679 (*1) in (EU) 2018/1725 (*2) Evropskega parlamenta in Sveta in le, kolikor je to potrebno za uporabo te uredbe in za zagotovitev učinkovitega sodelovanja med državami članicami in z Evropsko komisijo pri izvajanju te Uredbe. (*1) Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016, str. 1)." (*2) Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).“;"
IZVEDBENA UREDBA KOMISIJE (EU) 2022/960

z dne 20. junija 2022

o popravku češke jezikovne različice Izvedbene uredbe (EU) 2015/1502 o določitvi minimalnih tehničnih specifikacij in postopkov za ravni zanesljivosti za sredstva elektronske identifikacije v skladu s členom 8(3) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 910/2014 Evropskega parlamenta in Sveta z dne 23. julija 2014 o elektronski identifikaciji in storitvah zaupanja za elektronske transakcije na notranjem trgu in o razveljavitvi Direktive 1999/93/ES (1) in zlasti člena 8(3) Uredbe,

ob upoštevanju naslednjega:

(1) Češka jezikovna različica Izvedbene uredbe Komisije (EU) 2015/1502 (2) vsebuje napako v oddelku 2.1.2. Priloge (Dokazovanje in preverjanje identitete (fizična oseba)), in sicer v vrstici v zvezi z ravnijo zanesljivosti „Visoka“ in stolpcu „Zahtevani elementi“ pod točko 1(c), kar zadeva identifikacijo zahtevane ravni zanesljivosti.

(2) Češko jezikovno različico Delegirane uredbe (EU) 2015/1502 bi bilo zato treba ustrezno popraviti. Druge jezikovne različice te napake ne vsebujejo.

(3) Ukrepi iz te uredbe so v skladu z mnenjem odbora iz člena 48 Uredbe (EU) št. 910/2014 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 20. junija 2022 Za Komisijo predsednica Ursula VON DER LEYEN

(1) UL L 257, 28.8.2014, str. 73.

(2) Izvedbena uredba Komisije (EU) 2015/1502 z dne 8. septembra 2015 o določitvi minimalnih tehničnih specifikacij in postopkov za ravni zanesljivosti za sredstva elektronske identifikacije v skladu s členom 8(3) Uredbe (EU) št. 910/2014 Evropskega parlamenta in Sveta o elektronski identifikaciji in storitvah zaupanja za elektronske transakcije na notranjem trgu (UL L 235, 9.9.2015, str. 7).
IZVEDBENA UREDBA KOMISIJE (EU) 2022/979

z dne 22. junija 2022

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183, točka (b), Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6), točka (a), Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. junija 2022 Za Komisijo v imenu predsednice Wolfgang BURTSCHER generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(2)

Svet je 3. junija 2022 sprejel Sklep (SZVP) 2022/885 (3) o spremembi Sklepa 2014/145/SZVP, ki uvaja dodatne možnosti odstopanja od zamrznitve sredstev ter prepovedi dajanja finančnih sredstev in gospodarskih virov na voljo osebam in subjektom, ki so vključeni v seznam. Primerno je tudi pojasniti in okrepiti določbe o nacionalnih kaznih za kršitev ukrepov iz navedene uredbe.
DELEGIRANA UREDBA KOMISIJE (EU) 2022/824

z dne 15. marca 2022

o spremembi Delegirane uredbe (EU) 2015/98 o izvajanju mednarodnih obveznosti Unije iz člena 15(2) Uredbe (EU) št. 1380/2013 Evropskega parlamenta in Sveta v okviru Mednarodne konvencije za ohranitev tunov v Atlantiku in Konvencije o prihodnjem večstranskem sodelovanju pri ribolovu v severozahodnem Atlantiku

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(2) Uredbe,

ob upoštevanju naslednjega:

(1) Odstavek 3 priporočila 21-09 Mednarodne komisije za ohranitev tunov v Atlantiku (ICCAT) (2) prepoveduje obdržanje na krovu, pretovarjanje in iztovarjanje dela ali celotnega trupa severnoatlantskega maka, ulovljenega v povezavi z ribolovom ICCAT v letih 2022 in 2023.

(2) Da bi se zagotovila skladnost med priporočilom 21-09 in pravom Evropske unije, za plovila Unije, ki lovijo severnoatlantskega maka kot prilov, ne bi smela veljati obveznost iztovarjanja iz člena 15(1) Uredbe (EU) št. 1380/2013.

(3) Delegirano uredbo Komisije (EU) 2015/98 (3) bi bilo zato treba spremeniti in vanjo vključiti nove določbe, ki upoštevajo ribolovne pogoje, določene v priporočilu ICCAT 21-09.

(4) Ker priporočilo ICCAT 21-09 pogodbenice spodbuja, naj ga izvajajo pred začetkom njegove veljavnosti 17. junija 2022, in glede na pomen teh določb za ohranitev severnoatlantskega maka, bi se moral ta delegirani akt uporabljati od tretjega dne po njegovi objavi.

(5) Iz istih razlogov bi moral ta delegirani akt začeti veljati čim prej –

SPREJELA NASLEDNJO UREDBO:

Člen 1 V Delegirano uredbo (EU) 2015/98 se vstavi naslednji člen 5b: „Člen 5b Z odstopanjem od člena 15(1) Uredbe (EU) št. 1380/2013 je prepovedano obdržati na krovu, pretovarjati ali iztovarjati kateri koli del ali celoten trup severnoatlantskega maka (Isurus oxyrinchus), ulovljenega v povezavi z ribolovom na območju Konvencije ICCAT v letih 2022 in 2023.“.

Člen 2 Ta uredba začne veljati dan po objavi v Uradnem listu Evropske unije. Uporablja se do 31. decembra 2023.

Ta uredba je v celoti zavezujoča in se neposredno uporablja v vseh državah članicah. V Bruslju, 15. marca 2022 Za Komisijo predsednica Ursula VON DER LEYEN

(1) UL L 354, 28.12.2013, str. 22.

(2) https://www.iccat.int/Documents/Recs/COMPENDIUM_ACTIVE_ENG.pdf

(3) Delegirana uredba Komisije (EU) 2015/98 z dne 18. novembra 2014 o izvajanju mednarodnih obveznosti Unije iz člena 15(2) Uredbe (EU) št. 1380/2013 Evropskega parlamenta in Sveta v okviru Mednarodne konvencije za ohranitev tunov v Atlantiku in Konvencije o prihodnjem večstranskem sodelovanju pri ribolovu v severozahodnem Atlantiku (UL L 16, 23.1.2015, str. 23).
2.

Izplačila po CDSOA za zadnje leto, za katero so podatki na voljo, se nanašajo na razdelitev protidampinških in izravnalnih dajatev, pobranih v proračunskem letu 2020 (od 1. oktobra 2020 do 30. septembra 2021). Na podlagi podatkov, ki jih je objavila Carinska in mejna zaščita Združenih držav, je obseg razveljavitev ali omejitev, povzročenih Uniji, preračunan na 3 095,94 USD.
(1)

Zaradi nezakonitega napada Rusije na ozemeljsko nedotakljivost, suverenost in neodvisnost Ukrajine ter s tem povezanih groženj bistvenim varnostnim interesom Unije se je Unija odločila uvesti dodatne omejitve za izvoz blaga in tehnologije z dvojno rabo ter zagotavljanje s tem povezanih storitev. Uredba Sveta (EU) 2022/328 (2) med drugim uvaja omejitve izvoza blaga in tehnologije z dvojno rabo ter zagotavljanja s tem povezanih storitev. Uredba Sveta (EU) 2022/394 (3) poleg tega uvaja omejitve izvoza navigacijske opreme in tehnologij. Uredba Sveta (EU) 2022/428 (4) določa omejitve izvoza opreme, tehnologije in storitev za rusko energetsko industrijo (z izjemo jedrske industrije in sektorja prevoza energije proti koncu proizvodne verige). Uredba Sveta (EU) 2022/576 (5) uvaja dodatne omejitve izvoza za vrsto naprednih tehnologij.
(1)

Nedavna vojaška agresija Ruske federacije proti Ukrajini in oboroženi spopadi, ki potekajo, so korenito spremenili varnostne razmere v Evropi. Zaradi te vojaške agresije se Unija in zlasti njene vzhodne regije soočajo z znatnim pritokom oseb. To je dodaten izziv za javne proračune v obdobju, ko gospodarstva držav članic še vedno okrevajo po pandemiji COVID-19, in bi lahko ogrozilo pripravo zelenega, digitalnega in odpornega okrevanja gospodarstva.
(4)

Uredba (EU) št. 231/2012 določa, da natrijev diacetat (E 262 (ii)) vsebuje 39 do 41 % proste ocetne kisline in 58 do 60 % natrijevega acetata. Vložnik zahteva spremembo v 39 do 43 % proste ocetne kisline in 57 do 60 % natrijevega acetata.
IZVEDBENA UREDBA KOMISIJE (EU) 2022/414

z dne 11. marca 2022

o popravku finske jezikovne različice Uredbe (EU) št. 965/2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2018/1139 Evropskega parlamenta in Sveta z dne 4. julija 2018 o skupnih pravilih na področju civilnega letalstva in ustanovitvi Agencije Evropske unije za varnost v letalstvu ter spremembi uredb (ES) št. 2111/2005, (ES) št. 1008/2008, (EU) št. 996/2010, (EU) št. 376/2014 ter direktiv 2014/30/EU in 2014/53/EU Evropskega parlamenta in Sveta ter razveljavitvi uredb (ES) št. 552/2004 in (ES) št. 216/2008 Evropskega parlamenta in Sveta ter Uredbe Sveta (EGS) št. 3922/91 (1) in zlasti člena 31 Uredbe,

ob upoštevanju naslednjega:

(1) Finska jezikovna različica Izvedbene uredbe (EU) št. 965/2012 (2) vsebuje napake v Prilogi I, točka 127, prva alinea; Prilogi III, del ORO, poddel AOC, točka ORO.AOC.110, točka (c), točka (1); Prilogi III, del ORO, poddel SPO, točka ORO.SPO.100, točka (c), točka (1), podtočka (ii) ter Prilogi III, del ORO, poddel FTL, oddelek 1, točka ORO.FTL.100, ki spreminjajo pomen določb.

(2) Finsko jezikovno različico Uredbe (EU) št. 965/2012 bi bilo zato treba ustrezno popraviti. Druge jezikovne različice teh napak ne vsebujejo.

(3) Ukrepi iz te uredbe so v skladu z mnenjem odbora, ustanovljenega v skladu s členom 127 Uredbe (EU) 2018/1139 –

SPREJELA NASLEDNJO UREDBO:

Člen 1 (ne zadeva slovenskega jezika)

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 11. marca 2022 Za Komisijo predsednica Ursula VON DER LEYEN

(1) UL L 212, 22.8.2018, str. 1.

(2) Uredba Komisije (EU) št. 965/2012 z dne 5. oktobra 2012 o tehničnih zahtevah in upravnih postopkih za letalske operacije v skladu z Uredbo (ES) št. 216/2008 Evropskega parlamenta in Sveta (UL L 296, 25.10.2012, str. 1).